Къэбэрдей-Балъкъэр Республикэм и Iэтащхьэ КIуэкIуэ Ю. А. ЦIыхубэ зэкъуэтыныгъэм и махуэм и щIыхькIэ цIыхухэм зэрехъуэхъур
Къэбэрдей-Балъкъэрым щыпсэухэу пщIэ зыхуэсщIхэ!
ЦIыхубэ зэкъуэтыныгъэм и махуэмкIэ сынывохъуэхъу!
Хэкум и къекIуэкIыкIам, ехъулIэныгъэшхуэхэмкIэ, къэпщытэныгъэ гугъухэмрэ лIыхъужьыгъэр зи лъабжьэ текIуэныгъэхэмкIэ гъэнщIа абы и тхыдэм ди лъэпкъыр къыгуэхыпIэ имыIэу зэрыпыщIам и дамыгъэщ а махуэшхуэр. ЦIыхубэм я Хэкум хуаIэ лъагъуныгъэр, ар яхъумэжыным дапщэщи зэрыхуэхьэзырыр сыт хуэдэ зэманми щытащ ди къэралым и щхьэхуитыныгъэмрэ и суверенитетымрэ я лъабжьэ быдэу. Хэкупсэ нэсхэмрэ лъэпкъхэм я зэкъуэтыныгъэмрэщ зихуэдэ щымыIэ урысей къэралыгъуэр хъума зэрыхъуар зи фIыгъэр. ШынагъуэщIэхэр къыщыкъуэкI ди зэманми дэ ди къалэнщ ди зэкъуэтыныгъэр дгъэбыдэну, Урысейм лъэпкъ куэду зэхэт и цIыхубэм дахэту къэрал лъэщ, зи Iуэхухэр ефIакIуэ духуэну.
Узыншагъэ, ехъулIэныгъэ, насыпрэ зэIузэпэщыгъэрэ фиIэну сынывохъуэхъу.
